Virallinen lehti nro C 371 , 08/12/1997 s. 0026



A4-0358/97 Ehdotus neuvoston suositukseksi eurooppalaisesta yhteistyöstä korkeakouluopetuksen laadun arvioinnissa (KOM(97)0159 - C4-0263/97 - 97/0121(SYN)) Ehdotus hyväksyttiin seuraavin tarkistuksin: (Tarkistus 1) Johdanto-osan 4 kappale >Alkuperäinen teksti> Yhdessä korkea-asteen koulutusta koskevan komission muistion johdosta annettujen vastausten tärkeimmistä näkökannoista korostetaan muun muassa sitä, että aikaisempi käsitys, jonka mukaan laatuluokitus on laadittava niistä oppilaitoksista, joissa suoritettuja tutkintoja on perinteisesti pidetty yhteiskunnallisen menestyksen takeina, on käymässä yhä vanhanaikaisemmaksi; vastedes pyritään pikemminkin painottamaan laadun tärkeyttä kaikilla koulutusjärjestelmän tasoilla ja kaikissa oppilaitoksissa; laatu olisi taattava kaikilla tasoilla ja kaikissa oppilaitoksissa siten, että erot rajoittuisivat tavoitteisiin, menetelmiin ja kysyntään; nykyisin suhtaudutaan suotuisasti sellaisten eurooppalaiseen yhteistyöhön ja kansainväliseen kokemusten vaihtoon perustuvien tehokkaiden ja hyväksyttävien laadunarviointimenetelmien käyttöön ottamiseen, joissa korostetaan arvioinnin roolia strategisessa johtamisessa sekä arvioinnin kulttuurista ulottuvuutta, >EP:n äänestyksessä hyväksytty teksti> Yhdessä korkea-asteen koulutusta koskevan komission muistion johdosta annettujen vastausten tärkeimmistä näkökannoista korostetaan muun muassa sitä, että laatu olisi taattava kaikilla tasoilla ja kaikissa oppilaitoksissa siten, että erot rajoittuisivat tavoitteisiin, menetelmiin ja kysyntään; nykyisin suhtaudutaan suotuisasti sellaisten eurooppalaiseen yhteistyöhön ja kansainväliseen kokemusten vaihtoon perustuvien tehokkaiden ja hyväksyttävien laadunarviointimenetelmien käyttöön ottamiseen, joissa korostetaan arvioinnin roolia ja kulttuurista ulottuvuutta, (Tarkistus 2) Johdanto-osan 5 a kappale (uusi) >EP:n äänestyksessä hyväksytty teksti> Koska eri jäsenvaltioissa on lukuisia erilaisia oppilaitoksia, on päästävä yksimielisyyteen suosituksessa käytetystä käsitteestä «korkeakoulu», (Tarkistus 3) Johdanto-osan 6 kappale >Alkuperäinen teksti> Sen lisäksi, että korkeakoulujen on kyettävä tyydyttämään maailmanlaajuisen tietoyhteiskunnan koulutukselliset ja ammatilliset tarpeet, niiden on myös kyettävä vastaamaan kansallisen tason sosiaalisiin ongelmiin; tämän vuoksi ne pyrkivät täyttämään tarjoamilleen palveluille asetetut laatuvaatimukset ja kehittävät uusia aloitteita (joko itsenäisesti tai yhteistyössä korkeakoulujärjestöjen kanssa) taatakseen opetuksen laadun, >EP:n äänestyksessä hyväksytty teksti> Korkeakoulujen on kyettävä tyydyttämään maailmanlaajuisen tietoyhteiskunnan uudet koulutukselliset ja sosiaaliset tarpeet ja vastaamaan siitä johtuvaan kehitykseen; tämän vuoksi ne pyrkivät parantamaan tarjoamiensa palveluiden laatua ja kehittävät uusia aloitteita (joko itsenäisesti tai yhteistyössä korkeakoulujärjestöjen kanssa), joilla tähdätään opetuksen laadun takaamiseen, (Tarkistus 4) Johdanto-osan 6 a kappale (uusi) >EP:n äänestyksessä hyväksytty teksti> Korkeakoulujen on jatkuvasti tutkittava, vastaako oppikurssien tarjonta yhteiskunnan muuttuvaa kehitystä ja työmarkkinoiden muuttuvia laatuvaatimuksia, ja ryhdyttävä tämän perusteella viipymättä toimiin opintojen sisällön ja rakenteen sekä tutkimuksen ja opetuksen ja käytännön välisen suhteen muuttamiseksi tarvittavalla tavalla, (Tarkistus 5) Johdanto-osan 7 kappale >Alkuperäinen teksti> Maailmanlaajuisen kanssakäymisen lisääntyminen ja kansalaisten kouluttamiseen liittyvät yhä rajoittavammat vaatimukset asettavat jäsenvaltioiden hallintoviranomaisille uuden haasteen, johon vastaamiseksi on muutettava korkea-asteen koulutusjärjestelmiä sekä niiden suhteita valtioon ja yhteiskuntaan noudattaen samalla voimassa olevia normeja ja vallitsevia akateemisia arvoja ja vahvistaen oppilaitosten itsenäisyyttä ja vastuuta, >EP:n äänestyksessä hyväksytty teksti> Tekniset ja taloudelliset muutokset ja niiden seuraukset työmarkkinoille asettavat uusia haasteita korkeakouluille: korkeakoulujen on yhä vaikeammissa olosuhteissa, mukaan lukien opiskelijoiden määrän lisääntyminen ja taloudellisten voimavarojen niukkuus, varmistettava, että opiskelijat saavat tulevaisuuteen suuntautuvaa koulutusta, ja valmisteltava heitä asianmukaisesti työmarkkinoiden vaatimuksiin; jos nämä haasteet halutaan kohdata, perinteisiä akateemisia normeja ja arvoja on arvioitava uudelleen ja korkeakoulujen itsenäisyyttä on lisättävä, (Tarkistus 6) Johdanto-osan 9 kappale >Alkuperäinen teksti> Kasvua, kilpailukykyä ja työllisyyttä koskevassa valkoisessa kirjassa pidetään Euroopan tasolla vaikuttavana puutteena sitä, että yhteisöstä ei ole tutkintojärjestelmän vähäisen läpinäkyvyyden vuoksi muodostunut koulutusalan avointa aluetta; valkoisessa kirjassa katsotaan, että kansakuntien rikkaus perustuu yhä enenevässä määrin tiedon luomiseen ja käyttämiseen ja että kilpailukyvyn avaintekijöinä ovat erityisesti koulutuksen laatu sekä se, miten yhteiskunnan järjestelmät pystyvät vastaamaan yhteiskunnan muutoksiin strategioidensa avulla, >EP:n äänestyksessä hyväksytty teksti> Poistetaan. (Tarkistus 7) Johdanto-osan 10 kappale >Alkuperäinen teksti> Valkoisessa kirjassa «Opettaminen ja oppiminen», ja sen perustana olevassa käsitteessä «kognitiivinen yhteiskunta» korostetaan koulutuksen ja ammatillisen koulutuksen roolia «sosiaalisen tunnistamisen, yhteiskuntaan kuuluvuuden, sosiaalisen nousun ja yksilöllisen kypsymisen olennaisena välineenä» sekä sitä, että «yksilöiden sijoittuminen sosiaalisessa arvoasteikossa määräytyy yhä useammin oppimiskyvyn ja perustietojen hallinnan perusteella»; koulutuksen yhteiskunnalliset ja kulttuuriset sekä niiden taloudelliset tehtävät ovat erottamattomassa yhteydessä toisiinsa, minkä vuoksi myös koulutusta koskevat laatuvaatimukset ovat moniulotteiset ja äärimmäisen tärkeät Euroopan kansalaisten kannalta, >EP:n äänestyksessä hyväksytty teksti> Poistetaan. (Tarkistus 8) Johdanto-osan 10 a kappale (uusi) >EP:n äänestyksessä hyväksytty teksti> EU:n tulevan itälaajentumisen vuoksi Keski- ja Itä-Euroopan assosioituneet valtiot olisi niiden erityisongelmien vuoksi otettava jo nyt mukaan arviointimenettelyjen kehittämiseen ja verkoston luomiseen, (Tarkistus 41 ja 9) Johdanto-osan 11 kappale >Alkuperäinen teksti> Kansainvälistä liikkuvuutta koskevassa komission vihreässä kirjassa havainnollistetaan niiden opiskelijoiden vaikeuksia, jotka haluavat jatkaa opintojaan ulkomailla, ja siinä painotetaan, että laadukkaan koulutuksen, joka antaa ihmisille mahdollisuuden täyttää eurooppalaiset ja maailmanlaajuiset normit ja hyötyä vapaasta liikkuvuudesta yhteisössä, on perustuttava kansainväliseen liikkuvuuteen, >EP:n äänestyksessä hyväksytty teksti> Yhteisö on perustamissopimuksen 126 ja 127 artiklassa asettanut tavoitteekseen liikkuvuuden edistämisen; rajat ylittävää liikkuvuutta käsittelevässä komission vihreässä kirjassa tutkitaan niitä keskeisiä oikeudellisia, hallinnollisia ja käytännön esteitä, joihin opiskelijat törmäävät halutessaan opiskella toisessa jäsenvaltiossa, ja ehdotetaan toimenpiteitä liikkuvuuden helpottamiseksi; painotetaan, että laadukkaan koulutuksen, joka antaa ihmisille mahdollisuuden täyttää eurooppalaiset ja maailmanlaajuiset normit ja hyötyä vapaasta liikkuvuudesta yhteisössä, on perustuttava kansainväliseen liikkuvuuteen, (Tarkistus 10) Johdanto-osan 11 a kappale (uusi) >EP:n äänestyksessä hyväksytty teksti> Korkeakoulut hyötyvät laadunarviointijärjestelmistä tarjoamansa koulutuksen laadun varmistamisessa tai tarkistamisessa; tavoitteena olisikin oltava opintoalakohtainen arviointi, jossa otetaan huomioon esimerkiksi opetus- ja opiskelukertomusten muodossa myös opintojen eurooppalainen ulottuvuus; eri opintoaloilla olisi siten mahdollista tehdä eurooppalaisia laadunarviointeja, joissa sovellettaisiin kaksivaiheista, sisäisen ja ulkoisen arvioinnin sisältävää menettelyä; eurooppalaista laadunarviointia varten ei pidä laatia mitään keskitetysti määriteltyjä normeja, mutta jäsenvaltiot ja niiden korkeakoulut voisivat mahdollisesti sopia keskenään arviointiperusteista, joita sitten täydennettäisiin jäsenvaltioissa niiden erityispiirteiden ja perinteiden huomioon ottamiseksi. Tämän lisäksi korkeakoulutuksen laadun yksi - joskaan ei ainoa - osoitin on se, miten työmarkkinat reagoivat siihen; kaikkien osapuolien ja poliittisten päätöksentekijöiden välinen jatkuva vuoropuhelu onkin ensiarvoisen tärkeää, ja erityisesti on tärkeää saada palautetta, joka ruokkii tiedeyhteisössä, hallinnossa ja teollisuudessa ja työmarkkinaosapuolten kanssa käytävää, tulevaisuuteen suuntautuvaa keskustelua laadusta, jotta voidaan löytää tapoja mukauttaa eri korkeakoulujen laatustandardit akateemisen loppututkinnon suorittavien etujen mukaisesti ja mitata sitä, miten nämä laitokset ovat onnistuneet toimimaan omien tavoitteidensa mukaisesti, (Tarkistus 11) Johdanto-osan 11 b kappale (uusi) >EP:n äänestyksessä hyväksytty teksti> Laadunvarmistusjärjestelmien on pysyttävä joustavina ja niitä on voitava mukauttaa uusiin tilanteisiin, joita syntyy jäsenvaltioiden korkeakoulujen rakenteiden ja tavoitteiden kehittyessä edelleen, (Tarkistus 12) Johdanto-osan 11 c kappale (uusi) >EP:n äänestyksessä hyväksytty teksti> Laadunvarmistusjärjestelmät ovat erilaisia eri jäsenvaltioissa ja eri korkeakouluissa, koska korkeakoulujen koko, rakenne, taloudelliset puitteet, institutionaaliset erityisominaisuudet ja pedagoginen omaperäisyys eroavat toisistaan, (Tarkistus 13) I osa, suositus A, johdantokappale >Alkuperäinen teksti> A. luovat, ottaen huomioon vastuunsa omien korkeakoulujärjestelmiensä järjestämisessä, avoimia arviointi- ja laadunvarmistusjärjestelmiä tavoitteenaan: >EP:n äänestyksessä hyväksytty teksti> A. luovat, ottaen tinkimättömästi huomioon vastuunsa omien korkeakoulujärjestelmiensä järjestämisessä, kulloisetkin perustuslailliset ja talousarvioon liittyvät toimintaedellytykset ja korkeakoulujen itsenäisyyttä koskevan periaatteen, avoimia arviointijärjestelmiä tavoitteenaan: (Tarkistus 14) I osa, suositus A, ensimmäinen luetelmakohta >Alkuperäinen teksti> - taata korkeakouluopetuksen laatu kunkin maan taloudellisin, sosiaalisin ja kulttuurisin edellytyksin eurooppalainen ulottuvuus ja maailmanlaajuiset vaatimukset huomioon ottaen; >EP:n äänestyksessä hyväksytty teksti> - taata korkeakouluopetuksen laatu kunkin maan taloudellisin, sosiaalisin ja kulttuurisin edellytyksin eurooppalainen ulottuvuus ja nopeasti muuttuva maailma huomioon ottaen; (Tarkistus 15) I osa, suositus A, toinen luetelmakohta >Alkuperäinen teksti> - auttaa korkeakouluja käyttämään laadunvarmistustekniikoita pääasiallisina järjestelminä, jotka takaavat organisatorisen joustavuuden jatkuvan edistymisen aikaansaamiseksi nopeasti kehittyvässä ympäristössä; >EP:n äänestyksessä hyväksytty teksti> - kannustaa ja auttaa korkeakouluja käyttämään laadunvarmistustekniikoita välineinä, joiden avulla ne voivat sopeutua paremmin nopeasti kehittyvän ympäristön vaatimuksiin oppilaitosten yleisten koulutukseen ja tutkimukseen liittyvien tehtävien puitteissa; (Tarkistus 16) I osa, suositus A, kolmas luetelmakohta >Alkuperäinen teksti> - edistää eurooppalaista ja maailmanlaajuista yhteistyötä siten, että yhteisiä kokemuksia voidaan hyödyntää edellä mainittujen kahden tehtävän toteuttamisessa; >EP:n äänestyksessä hyväksytty teksti> - tukea yhteistyötä ja kokemusten vaihtoa näillä aloilla korkeakoulujen ja EU:n muiden asiasta kiinnostuneiden tahojen välillä; (Tarkistus 17) I osa, suositus A, ainoa a kohta (uusi) >EP:n äänestyksessä hyväksytty teksti> luovat tutkimuksen alalla laadunarviointijärjestelmiä tarvittavan johdonmukaisuuden varmistamiseksi; (Tarkistus 18) I osa, suositus B, johdantokappale >Alkuperäinen teksti> B. toteuttavat arviointi- ja laadunvarmistusjärjestelmät nojautuen seuraaviin periaatteisiin: >EP:n äänestyksessä hyväksytty teksti> B. kehittävät arviointi- ja laadunvarmistusjärjestelmiä, joihin voi sisältyä seuraavia tekijöitä, jotka ovat osoittautuneet hyödyllisiksi erilaisten arviointijärjestelmien yhteydessä toteutettujen pilottihankkeiden toimeenpanossa: (Tarkistus 19) I osa, suositus B, ensimmäinen kohta >Alkuperäinen teksti> Laadun arvioinnista ja varmistuksesta vastaavien viranomaisten itsenäisyys ja riippumattomuus >EP:n äänestyksessä hyväksytty teksti> Taata laadun arvioinnista ja varmistuksesta vastaavien viranomaisten itsenäisyys ja riippumattomuus poliittisista voimista ja korkeakouluista (Tarkistus 20) I osa, suositus B, toinen kohta >Alkuperäinen teksti> Arviointimenettelyjen yhteys oppilaitosten itsenäisyyteen ja profiiliin >EP:n äänestyksessä hyväksytty teksti> Korkeakoulujen institutionaalisten erityisominaisuuksien ja pedagogisen omaperäisyyden huomioon ottaminen menettelyjä laadittaessa niiden itsenäisyyden ja tunnusomaisuuden säilyttämiseksi ja suojelemiseksi (Tarkistus 21) I osa, suositus B, toisen kohdan ainoa alakohta >Alkuperäinen teksti> Kaikkiin arviointi- ja laadunvarmistusmenettelyihin on sisällytettävä kysymyksiä käsityksestä, joka oppilaitoksella on omasta itsestään, esimerkiksi tehtävästään sekä kaikkien oppilaitosten tasolla että laitoksittain tai oppialoittain, jotta koulutuksen ja ammatillisen koulutuksen avulla voitaisiin vastata monipuolisesti työmarkkinoiden ja yleensäkin yhteiskunnan erilaisiin vaatimuksiin. >EP:n äänestyksessä hyväksytty teksti> Poistetaan. (Tarkistus 22) I osa, suositus B, kolmas kohta >Alkuperäinen teksti> Arvioinnin sisäiset ja ulkoiset tekijät >EP:n äänestyksessä hyväksytty teksti> Arviointien sisäisten pohdintojen liittäminen ulkopuolisten asiantuntijoiden lausuntoihin (Tarkistus 23) I osa, suositus B, kolmannen kohdan ainoa alakohta >Alkuperäinen teksti> Kaikkiin laadunarviointi- ja -varmistusmenettelyihin on sisällytettävä sisäistä pohdintaa sekä ulkopuolisten asiantuntijoiden mielipiteen huomioon ottamista. >EP:n äänestyksessä hyväksytty teksti> Poistetaan. (Tarkistus 24) I osa, suositus B, neljäs kohta >Alkuperäinen teksti> Kaikkien asianomaisten tahojen osallistuminen >EP:n äänestyksessä hyväksytty teksti> Opetushenkilökunnan, opiskelijoiden ja hallinnon osallistuminen sisäiseen arviointiin ja arvioinnin kohteesta ja arviointimenettelystä riippuen entisten opiskelijoiden, työmarkkinaosapuolien, liike-elämän edustajien, vanhempien, ammatillisten järjestöjen ja ulkomaisten asiantuntijoiden osallistuminen ulkoiseen arviointiin, mikä rikastuttaa menettelyä, koska nämä tahot tuntevat muiden maiden käytännöt, ja edistää kulttuurien välistä ymmärtämystä (Tarkistus 25) I osa, suositus B, neljännen kohdan ensimmäinen alakohta >Alkuperäinen teksti> Kaikkien oppilaitoksessa toimivien tahojen olisi otettava osaa sisäiseen pohdintaan; tämä koskee erityisesti opetushenkilöstöä, akateemisesta ja ammatillisesta ohjauksesta vastaavia henkilöitä sekä opiskelijoita. >EP:n äänestyksessä hyväksytty teksti> Poistetaan. (Tarkistus 26) I osa, suositus B, neljännen kohdan toinen alakohta >Alkuperäinen teksti> Oppilaitoksen ulkopuolisen arvioinnin on oltava ulkopuolisten riippumattomien asiantuntijoiden ja oppilaitoksen edustajien välistä keskinäiseen kuulemiseen ja neuvontaan pohjautuvaa yhteistyötä. >EP:n äänestyksessä hyväksytty teksti> Poistetaan. (Tarkistus 27) I osa, suositus B, neljännen kohdan kolmas alakohta >Alkuperäinen teksti> Asiantuntijaryhmissä on oltava entisiä opiskelijoita, työmarkkinajärjestöjen sekä ammatillisten yhdistysten ja muiden asiaan liittyvien yhteiskunnallisten ryhmien edustajia, jotta arviointimenettelyssä kiinnitettäisiin huomiota aiheellisiin yhteiskunnallisiin ja ammatillisiin seikkoihin. >EP:n äänestyksessä hyväksytty teksti> Poistetaan. (Tarkistus 28) I osa, suositus B, neljännen kohdan neljäs alakohta >Alkuperäinen teksti> Toisten jäsenvaltioiden asiantuntijoita olisi rohkaistava osallistumaan muiden korkeakoulujen asiantuntijoiden tehtäväksi annettuun arviointiin ja siten myötävaikuttamaan arviointiin ottamalla huomioon muiden maiden kokemukset, vertailemalla tutkittavia menetelmiä ulkomaisiin normeihin ja edistämällä kulttuurista ymmärtämystä. >EP:n äänestyksessä hyväksytty teksti> Poistetaan. (Tarkistus 42) I osa, suositus B, viides kohta >Alkuperäinen teksti> Arviointikertomusten julkaiseminen >EP:n äänestyksessä hyväksytty teksti> Tulosten julkaiseminen kunkin jäsenvaltion ja korkeakoulun mahdollisuuksien ja olosuhteiden mukaan (Tarkistus 29) I osa, D a kohta (uusi) >EP:n äänestyksessä hyväksytty teksti> Da. hyödyntävät parhaalla mahdollisella tavalla nykyisten yhteisön ohjelmien (esim. SOKRATES) mukaisesti käytettävissä olevia talousarviomäärärahoja (Tarkistus 30) II osa, johdantokappale >Alkuperäinen teksti> II. JA KEHOTTAA KOMISSIOTA: >EP:n äänestyksessä hyväksytty teksti> II. JA KEHOTTAA KOMISSIOTA SEKÄ JÄSENVALTIOITA: (Tarkistus 31) II osa, 1 kohdan ensimmäinen alakohta >Alkuperäinen teksti> 1. tukemaan sellaisen «eurooppalaisen laadunarviointiverkoston» luomista, joka muodostuisi jäsenvaltioiden nimittämistä korkeakouluopetuksen laadun arvioinnista vastaavista viranomaisista sekä korkeakouluopetuksen laadunarvioinnin ja laadunvarmistuksen alalla kokemusta omaavista Euroopan yhteisössä toimivista järjestöistä ja yhteisöistä. >EP:n äänestyksessä hyväksytty teksti> 1. tukemaan olemassa olevien rakenteiden laajentamista ja valmiiksi saattamista sellaisen «eurooppalaisen laadunarviointiverkoston» luomiseksi, joka muodostuisi jäsenvaltioiden nimittämistä korkeakouluopetuksen laadun arvioinnista vastaavista viranomaisista sekä korkeakouluopetuksen laadunarvioinnin ja laadunvarmistuksen alalla kokemusta omaavista Euroopan yhteisössä toimivista järjestöistä ja yhteisöistä. (Tarkistus 32) II osa, 1 kohdan toisen alakohdan a alakohta >Alkuperäinen teksti> a) tietojen ja kokemusten vaihto eurooppalaisissa konferensseissa ja seminaareissa sekä uusien teknologioiden avulla; >EP:n äänestyksessä hyväksytty teksti> a) tietojen ja kokemusten vaihto esim. järjestämällä eurooppalaisia konferensseja ja seminaareja sekä uusien tieto- ja kommunikaatioteknologioiden avulla; (Tarkistus 33) II osa, 1 kohdan toisen alakohdan d alakohta >Alkuperäinen teksti> d) korkeakoulujen muu auttaminen erityisesti antamalla tietoja menetelmien kehittymisestä sekä esimerkkejä hyväksi todetuista toimintatavoista ja kansainvälisten asiantuntijoiden välisten yhteyksien edistäminen, muodostamalla yhteenliittymiä tai kokoamalla metodologista välineistöä; >EP:n äänestyksessä hyväksytty teksti> d) korkeakoulujen muu auttaminen erityisesti antamalla tietoja menetelmien kehittymisestä sekä esimerkkejä hyväksi todetuista toimintatavoista ja kansainvälisten asiantuntijoiden välisten yhteyksien edistäminen esim. muodostamalla yhteenliittymiä tai kokoamalla metodologista välineistöä; (Tarkistus 34) II osa, 1 kohdan toisen alakohdan f alakohta >Alkuperäinen teksti> f) menetelmien laatiminen vastavalmistuneiden integroimiseksi entistä tehokkaammin Euroopan työmarkkinoille; >EP:n äänestyksessä hyväksytty teksti> f) menetelmien laatiminen, jotta korkeakoulut voisivat hoitaa tehtävänsä kaikilta osin; (Tarkistus 35) II osa, 1 kohdan kolmas alakohta >Alkuperäinen teksti> Yhteisön laadunvarmistusverkostoon voidaan saada SOKRATES- ja LEONARDO DA VINCI -ohjelmien mukaista yhteisön tukea kyseisissä ohjelmissa määriteltyjen tavanomaisten tavoitteiden ja menettelyjen mukaan. LEONARDO DA VINCI -ohjelman osalta edellytetään, että yritykset ovat tosiasiallisesti ja aktiivisesti mukana korkeakouluopetuksen laadun varmistuksessa, mutta tämä olisi toivottavaa myös SOKRATES-ohjelman osalta. >EP:n äänestyksessä hyväksytty teksti> Yhteisön laadunvarmistusverkostoon voidaan saada SOKRATES- ja LEONARDO DA VINCI -ohjelmien mukaista yhteisön tukea kyseisissä ohjelmissa määriteltyjen tavanomaisten avointen ja läpinäkyvien tavoitteiden ja menettelyjen mukaan. LEONARDO DA VINCI -ohjelman osalta edellytetään, että yritykset ovat tosiasiallisesti ja aktiivisesti mukana korkeakouluopetuksen laadun varmistuksessa, mutta tämä olisi toivottavaa myös SOKRATES-ohjelman osalta. (Tarkistus 36) II osa, 2 kohta >EP:n äänestyksessä hyväksytty teksti> IIa. JA KEHOTTAA KOMISSIOTA: >Alkuperäinen teksti> 2. esittämään joka toinen vuosi neuvostolle, Euroopan parlamentille ja toimivaltaisille elimille kertomuksia laadunarviointi- ja laadunvarmistusjärjestelmien kehittämisestä eri jäsenvaltioissa ja alaa koskevasta eurooppalaisesta yhteistyöstä, >EP:n äänestyksessä hyväksytty teksti> esittämään joka toinen vuosi neuvostolle, Euroopan parlamentille ja toimivaltaisille elimille kertomuksia laadunarviointi- ja laadunvarmistusjärjestelmien kehittämisestä eri jäsenvaltioissa, alaa koskevasta eurooppalaisesta yhteistyöstä ja edistymisestä edellä mainittujen tavoitteiden suhteen, >Alkuperäinen teksti> esittämään kertomuksissa esitettyjen päätelmien perusteella aiheellisia ehdotuksia korkeakouluopetuksen laadunvarmistuksen vahvistamiseksi. >EP:n äänestyksessä hyväksytty teksti> esittämään kertomuksissa esitettyjen päätelmien perusteella aiheellisia ehdotuksia korkeakouluopetuksen laadunvarmistuksen ja jäsenvaltioiden välisen yhteistyön vahvistamiseksi. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston suositukseksi eurooppalaisesta yhteistyöstä korkeakouluopetuksen laadun arvioinnissa (KOM(97)0159 - C4-0263/97 - 97/0121(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(97)0159 - 97/0121(SYN), - neuvoston kuultua sitä EY:n perustamissopimuksen 189 c, 126 ja 127 artiklan mukaisesti (C4-0263/97), - ottaa huomioon työjärjestyksensä 58 artiklan, - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja työllisyys- ja sosiaaliasiain valiokunnan lausunnon (A4-0358/97); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti; 4. Kehottaa puhemiestään välittämään tämän lausunnon neuvostolle ja komissiolle.